Univerzitet u Cambridgeu

**Univerzitet u Kembridžu** (, neformalno *Cambridge University, Cambridge*) je univerzitet u gradu Kembridžu u istočnoj Engleskoj. To je drugi najstariji anglofonski univerzitet na svetu koji radi neprekidno od osnivanja. Njegovo ime se nekada označava sa: *Cantab.*, što potiče od latinskog imena grada Kembridž: *Cantabrigia, Cantabrigiensis*. 
 
Moto univerziteta je: *Hinc lucem et pocula sacra*, što na latinskom znači: „Odavde svetlost i dragoceno znanje“.

Univerzitet je osnovala grupa učenih ljudi koji su 1209. otišli iz Oksforda posle sukoba sa tamošnjim žiteljima. Univerziteti u Oksfordu i Kembridžu su vremenom postali značajan deo britanske kulture i istorije. Vekovima se među njima razvijao rivalitet.

Kembridž se u različitim analizama stalno svrstava među pet najboljih univerziteta na svetu, i ocenjuje se kao najbolji evropski univerzitet. Univerzitet u Kembridžu je dao 81 dobitnika Nobelove nagrade (do 2008), što je više nego bilo koji drugi univerzitet u svetu.

Godine 2008. Univerzitet je imao 8.614 nastavnog osoblja i 18.396 studenata (12.018 na osnovnim studijama i 6.378 postdiplomaca). Univerzitet je 2006. raspolagao sa 4,1 milijardom funti (7,9 milijardi $) sredstava.

## Organizacija
Kembridž je organizovan na principu autonomnih i samoupravnih koledža, koji svi imaju svoju imovinu i prihode. Većina koledža obrazuje studente u širokom spektru akademskih disciplina, iako se neki specijalizuju za pojedine oblasti (recimo, Gonvilov i Kajusov koledž je naročito jak u medicinskim naukama). Na svim fakultetima, školama i odsecima mogu se sresti studenti i nastavnici sa raznih koledža.

Fakulteti su odgovorni za predavanja, seminare, istraživački rad i utvrđivanje nastavnog programa. Njih nadgleda poseban savet. Centralnu administraciju univerziteta predvodi vice-kancelar (ima funkciju rektora). Biblioteke postoje na svim nivoima, od Univerziteta (Univerzitetska biblioteka Kembridža), preko odseka, do multidisciplinarnih biblioteka u pojedinim koledžima koje služe uglavnom studentima na osnovnim studijama.

### Koledži

Studenti i mnogi nastavnici su vezani za koledže, gde žive, hrane se i vode društveni život. Tu studenti mogu da slušaju manja predavanja (konsultacije). Svaki koledž odabira svoj nastavni kadar i studente, iako je za većinu predavanja i dodelu diploma odgovoran Univerzitet. Koledž se brine i o dobrobiti svojih studenata, nastavnika i osoblja.

Univerzitet u Kembridžu danas ima 31 koledž, od kojih 3 primaju samo devojke. Svi ostali koledži primaju studente oba pola.

U Kembridžu postoji i par teoloških koledža koji su u labavoj zajednici sa Univerzitetom.

## Reference

## Literatura
* 
* 
* 
* 
* 
* 
* *A history of the University of Cambridge*, by Christopher N.L. Brooke, Cambridge University Press, 4 volumes, 1988–2004, , , , 
* , by Noboru Koyama, translated by Ian Ruxton,  This book includes information about the wooden spoon and the university in the 19th century as well as the Japanese students.
* *The History of the University of Cambridge and Education in England*, by Grayden Webb, Cambridge University Press, 2005, 

## Vanjske veze

* Zvanična internet prezentacija
* Unija studenata Univerziteta u Kembridžu
* Unija diplomaca Univerziteta u Kembridžu
* Interaktivna mapa